**LISA 3**

 KINNITATUD

 Valgamaa Maleva pealiku käskkirjaga

 „Paju lahingu 101 aastapäevale pühendatud laskevõistlus“

Paju lahingu aastapäevale ning Metsniku lasketiiru avamise aastapäevale pühendatud laskevõistlus

**JUHEND**

I EESMÄRK

Aktiviseerida laskealast tegevust Kaitseliidu malevates ja elavdada omavahelisi sidemeid.

Austada Vabadussõjas 31 jaanuaril 1919.a Paju lahingus osalenud vabadusvõitlejate mälestust.

II VÕISTLUSE JUHTIMINE

Võistluse viib läbi Valgamaa Malev käesoleva juhendi alusel.

III AEG JA KOHT

Võistlus toimub **02. veebruar 2020** Metsniku lasketiirus.

IV OSAVÕTJAD

Kaitseliidu Valgamaa maleva tegevliikmed, Naiskodukaitse Valga Ringkond, Valgamaa Noored Kotkad ja Kodutütred (vähemalt 18 aastased), Kuperjanovi Jalaväepataljoni ja teiste malevate ning koostööpartnerite esindajad.

V REGISTREERIMINE

Nimeline eelülesandmine esitada Valgamaa maleva staapi MHK 27. jaanuar kella 15.00-ks e-mail : igor.koroljov@kaitseliit.ee

Registreerimisel näidata ära:

1. Võistleja auaste

2. Võistleja ees- ja perekonnanimi

3. Allüksus/ asutus

VI AJAKAVA

08.30 - 0900 relvade väljastus Võru 12.

09.00 - 09.30 kogunemine Metsniku lasketiiru, ettevalmistused, mandaat.

09.30 - 10.00 võistluse avamine, päevakava tutvustamine, OT eeskirjade, võistlustingimuste ja relvade ja varustuse kontroll.

10.00 - 13.00 võistlus.

13.00 - 14.00 autasustamine, võistluse lõpetamine, laskevälja korrastamine.

VII LASKEVÕISTLUSE KIRJELDUS JA TINGIMUSED

Laskevõistlus on individuaalne. Riietus ametkonna vormiriietus.

Laskmine automaadist AK- 4; G-3; Galil AR; Galil SAR; M-14; AK-74 kümme lasku lamades laskeasendist 300 m distantsil elektrooniliste 300 m sportmärklehte.

Lamades laskeasendist lastakse 5 proovilasku, ajaline piirang 4 minutit.

Lamades laskeasendist lastakse 10 lasku, ajaline piirang 8 minutit.

Lamades laskeasendist laskmisel peavad käte küünarvarred (küünarnukist randmeni) ja relv (sh padrunisalv) olema selgelt eraldatud laskekoha pinnast ning kõikidest kõrvalistest esemetest.

Üllatus laskeharjutus. Laskeharjutusel saavad osaleda ainult kuus (6) parimat laskurit

(järjestus eelneva laskeharjutuse tulemuste põhjal). Laskeharjutuse tutvustus toimub

avarivistusel. Relv: vintpüss SKY.

Võistlusel on keelatud kasutada optilisi seadmeid ning laskespordiks mõeldud spetsiaalriietust, varustust või muid abivahendeid ( nt laskuri jope, võistlusrihm, leegisummuti, harkjalg jne).

Võistlejad peavad olema läbinud eelnevalt relva ja laskemoona ehituse, käsitsemise, kandmise ja kasutamise korra tundmise kontrolli.

VIII TULEMUSTE ARVESTAMINE

Iga võistleja poolt saavutatud silmade summa annab kokku tulemuse. Võrdse tulemuse korral määrab paremuse 10, 9 jne arv harjutuses. Juhul kui tulemused on identsed, sooritavad võistlejad 3 lasulise seeria parima väljaselgitamiseks. Ajaline piirang 2 minutit.

IX AUTASUSTAMINE

Võistlusel I koha saavutanud võistlejat autasustatakse rändauhinna, medali ja diplomiga. Võitja nimi koos aastaarvuga graveeritakse rändauhinna alusel asuvale plaadile.

 II ja III koha saavutanud võistlejaid autasustatakse medali ja diplomiga.

Üllatuslaskeharjutuse võitjat, parimat naislaskurit autasustatakse mälestusvimpliga.

X MAJANDAMINE

Lähetav organisatsioon kannab kõik kulud ja tagab oma võistlejatele varustuse, relvad ja laskemoona.

Valgamaa malev kannab kõik kulud, mis on seotud võitja nime graveerimisega rändauhinna plaadile. Selleks võitja on kohustatud tagastama rändauhinda üks kuu enne järgmist võistlust.

Lõunaks on korraldajate poolt sõdurisupp.

XI PROTESTID

Protestid esitada 30 minuti jooksul peale harjutuse lõppu KIRJALIKULT võistluse peakohtunikule või määratud asendajale.

Hilisemaid ja suulisi proteste kohtunike kogu arvesse ei võta.

Igor Koroljov

veebel

nooreminstruktor